./data/phi0474/phi010/phi0474.phi010.perseus-lat2.xml
M. Tullius Cicero
hic				quid iam reliqua				quaeritis? Manlium plerique noratis; non ille honorem a pueritia, non studia				virtutis, non ullum existimationis bonae fructum umquam cogitarat, sed						ex petulanti atque improbo scurra in				discordiis civitatis ad eam columnam ad quam multorum saepe conviciis perductus erat						tum				suffragiis populi pervenerat  itaque tum cum Oppianico transigit, pecuniam ab eo accipit, causam et				susceptam et tam manifestam					relinquit 					ac tum in Oppianici causa crimen hoc Asuvianum cum testibus multis tum vero				illius testamento comprobabatur; in quo Oppianici nomen primum esse				constabat, eius quem vos miserum atque innocentem falso iudicio circumventum esse				dicitis